ศึกศิลามหัศจรรย์ อัลบาทรอส

ศึกศิลามหัศจรรย์ อัลบาทรอส (Seikesshou Albatross) (Holy Crystal Albatross) เป็นการ์ตูนญี่ปุ่นแนวต่อสู้, แฟนตาซีและสงคราม แต่งเรื่องและวาดภาพโดย วากากิ ทามิกิ มีเนื้อหาเกี่ยวกับเด็กหนุ่มผู้เข้าไปพัวพันกับเหล่า "โมโนไบล์" สิ่งมีชีวิตจากต่างโลกผู้เผาผลาญ "แร่ธาตุ" เป็นพลังงาน และกำลังต่อสู้กันเป็นสงครามเพื่อแย่งชิง "ไอโซโทปแห่งศิลาศักดิ์สิทธ์" คอนเซปต์ของตัวละครจะอิงไปตามธาตุต่างๆในตารางธาตุ

**เนื้อเรื่องย่อ**
ชิโนฮาระ ยูกิ เด็กหนุ่มที่เป็นลูกของโรงฝึกคาราเต้ชิโด ได้ช่วยเหลือเด็กผู้หญิงซ่อมซ่อ อาซาคุระ ซากุระ จากพวกนักเลง เธอจากเด็กหนุ่มไปโดยไม่ได้ให้คำขอบคุณใดๆ แต่เธอได้ทำสิ่งของชิ้นนึงตกไว้ เขาได้เก็บมันขึ้นมาโดยที่ไม่รู้ว่าเป็นของใคร เมื่ออาจารย์ของเขาเห็นวัตถุชิ้นนั้น ก็ได้ชักชวนเขาไปที่ห้องพักของเขา ครั้นไปถึง ก็ได้พบกับอาซาคุระอีกครั้ง แต่เขาไม่ได้สนใจอะไร เมื่อเข้าไปพบอาจารย์ ก็พบว่า อาจารย์ของเขากลายเป็น โมโนไบล์ ไปเสียแล้ว และต้องการวัตถุที่เขาเก็บได้ พร้อมกับประกาศว่ามันคือ ไอโซโทปแห่งศิลาศักดิ์สิทธ์ ในขณะที่เขากำลังเข้าตาจน ก็มีหญิงสาวผู้หนึ่งมาช่วยเธอไว้ เธอประกาศนามของตนว่า "เจ้าหญิงอัลบาทรอส"

**ตัวละครหลัก**

**ชิโนฮาระ ยูกิ**
 วันเกิด: 19 สิงหาคม- ธาตุ: ไอโซโทปเพลิงแห่งศิลาศักดิ์สิทธ์, ไอโซโทปปฐพีแห่งศิลาศักดิ์สิทธ์
เด็กหนุ่มเลือดร้อนผู้ถูกบังคับให้ฝึกคาราเต้ ได้ไปพบกับองค์หญิง และเข้าไปพัวพันกับการต่อสู้โดยบังเอิญ ตัวเขามีมือซ้ายที่สถิตย์ด้วย "ไอโซโทปเพลิงแห่งศิลาศักดิ์สิทธ์" และในภายหลังมือขวาเขายังมี "ไอโซโทปปฐพีแห่งศิลาศักดิ์สิทธ์" เพิ่มขึ้นมาอีกด้วย ดูเหมือนว่าเขาเองก็เป็นชนเผ่าโมโนไบล์เช่นกัน แต่ทำไมเขาไม่จำเป็นต้องใช้พลังงานก็ไม่ทราบแน่ชัด ชื่นชอบไอศกรีมเอามากๆ

**อาซาคุระ ซากุระ / เจ้าหญิงอัลบาทรอส**
 วันเกิด: 7 พฤศจิกายน- ธาตุ: คาร์บอนที่อยู่ในรูปของเพชร
องค์หญิงแห่งเหล่าโมโนไบล์ อดีตผู้ถือครองไอโซโทปแห่งศิลาศักดิ์สิทธ์ เธอเป็นคนทำให้มันระเบิดเป็นชิ้นๆ เพื่อยุติสงครามแย่งชิงไอโซโทป แต่เกิดผิดพลาด แรงระเบิดส่งผลให้โมโนไบล์หลายๆตน กระเดนมาอยู่ที่โลกมนุษย์ และทำสงครามกัน เตาพลังงานของเธอแตกต่างจากโมโนไบล์คนอื่นๆ คือ ต้องใช้คาร์บอนที่อยู่ในรูปของเพชร เป็นเชื้อเพลิงเท่านั้น ไม่สามารถใช้คาร์บอนที่อยู่ในรูปอื่นได้ เพื่อประหยัดพลังเธอจะใช้ร่างมนุษย์ที่แสนเฉื่อยชา และใช้ชื่อว่า "อาซาคุระ ซากุระ" แทน

**เหล่าโมโนไบล์**
โมโนไบล์ เป็นสิ่งมีชีวิตจากต่างโลกผู้เผาผลาญ "แร่ธาตุ" เป็นพลังงาน แต่ละตัวจะมีธาตุประจำตัวที่เป็นแหล่งพลังงานของตน ไม่สามารถเปลี่ยนแปลงได้ แต่สามารถใช้ธาตุนั้นๆในรูปใดๆ สถานะใดๆก็ได้ โดยปกติจะแบ่งระดับโมโนไบล์ตามตำแหน่งในตารางจูเอลอินเด็กซ์ ดังนี้
หมายเหตุ- ตารางจูเอลอินเด็กซ์ของเหล่าโมโนไบล์ จะกลับหัวเมื่อเทียบกับตารางธาตุปกติ- ตัวเลขสีเขียว คือ ธาตุที่มีโมโนไบล์ปรากฏตัวในเรื่อง- ██ แรร์คลาส : ได้แก่ธาตุซีเซียม ไปจนถึงธาตุเรเดียม และธาตุในกลุ่มแอกทิไนด์ เป็นโมโนไบล์ระดับสูงที่มีพลังสูงส่งมาก แต่ธาตุที่เป็นแหล่งพลังของตนก็หายากตามไปด้วย และด้วยเหตุนี้ จึงนิยมสะสมลูกน้องที่มีระดับต่ำกว่า และคอยใช้งานลูกน้องเป็นมือเท้าแทน เพื่อประหยัดแร่ของตนเอง- ██ เอลีทคลาส : ได้แก่ธาตุรูบิเดียม ไปจนถึงธาตุซีนอน มีพลังค่อนข้างมาก แต่ก็ด้อยกว่าแรร์คลาส เช่นเดียวกับพวกแรร์คลาส ที่นิยมสะสมลูกน้องที่มีระดับต่ำกว่า และคอยใช้งานลูกน้องเป็นมือเท้า- ██ คอมมอนคลาส : ได้แก่ธาตุไฮโดรเจน ไปจนถึงธาตุคริปทอน มีพลังในการต่อสู้น้อยและกำราบได้ไม่ยากนัก แร่ของโมโนไบล์ระดับนี้หาได้ง่าย จึงเป็นที่นิยมของโมโนไบล์ระดับสูงตัวอื่นๆในการนำมาเป็นลูกน้อง

**แหล่งข้อมูลอื่น**
  Websunday.net - Official Website of Shōnen Sunday date=2021-04-13  -  Tamiki Wakaki's blog 

**ดูเพิ่ม**
 เซียนเกมรักขอเป็นเทพนักจีบ
หมวดหมู่:การ์ตูนญี่ปุ่นแนวโชเน็ง‎
หมวดหมู่:มังงะในนิตยสารโชเน็งซันเดย์
หมวดหมู่:มังงะของสำนักพิมพ์โชงากูกัง